
LIETUVOS RESPUBLIKOS SEIMO
 ETIKOS IR PROCEDŪRŲ KOMISIJA

PAŽYMA

DĖL SEIMO NARIŲ DALYVAVIMO SEIMO POSĖDŽIUOSE

2013 M. BALANDŽIO MĖNESĮ

2013-05-16
Vilnius

2013 m. balandžio mėn. buvo sušaukta dvylika Seimo plenarinių posėdžių. Dešimtyje posėdžių vyko iš anksto numatyti balsavimai, kuriuose nedalyvavo nuo 9 iki 31 Seimo nario, vidutiniškai – 21.

Balandžio mėnesį į užsienio komandiruotes ir išvykas buvo išvykę 27 Seimo nariai. 25 kartus Seimo valdyba Seimo narius buvo išsiuntusi į komandiruotes ir 7 kartus Seimo nariams buvo leista vykti į užsienio keliones. 14 Seimo narių į komandiruotes ar užsienio keliones buvo išvykę Seimo plenarinių posėdžių metu.

Balandžio mėnesį visus (10 iš 10) Seimo plenarinius posėdžius, kuriuose vyko iš anksto numatyti balsavimai, praleido ir nenurodė nedalyvavimo priežasties Seimo narė Neringa Venckienė; 5 posėdžius – Seimo narys Kęstutis Glaveckas; 4 posėdžius – Seimo narys Darius Ulickas; 3 posėdžius – Seimo nariai Zbignev Jedinskij ir Darius Petrošius; po 2 posėdžius – Seimo nariai Remigijus Ačas, Agnė Bilotaitė, Bronius Bradauskas, Rimantas Jonas Dagys, Kęstutis Daukšys, Raimundas Paliukas, Artūras Skardžius ir Vitalija Vonžutaitė ir po 1 posėdį – Seimo nariai Arūnas Dudėnas, Arimantas Dumčius, Viktoras Fiodorovas, Loreta Graužinienė, Algis Kašėta, Dalia Kuodytė, Vytautas Antanas Matulevičius, Bronius Pauža, Giedrė Purvaneckienė, Julius Sabatauskas, Ričardas Sargūnas, Valdas Skarbalius, Aurelija Stancikienė, Stasys Šedbaras ir Jolita Vaickienė.
Pagal komitetų pirmininkų pateiktą informaciją balandžio mėnesį Ekonomikos komitete įvyko 4 posėdžiai iš kurių po 1 be svarbios pateisinamos priežasties praleido Seimo nariai Zbignev Jedinskij, Andrius Kubilius ir Remigijus Šimašius. Europos reikalų komitete iš 4 balandžio mėnesį įvykusių posėdžių 1 be svarbios pateisinamos priežasties praleido Seimo narė Loreta Graužinienė. Socialinių reikalų ir darbo komitete balandžio mėnesį įvyko 8 posėdžiai iš kurių 1 be svarbios pateisinamos priežasties praleido Seimo narys Mečislovas Zasčiurinskas. Teisės ir teisėtvarkos komitete iš įvykusių 4 posėdžių 3 nedalyvavo Seimo narė Neringa Venckienė ir 1 posėdyje – Seimo narys Valdas Skarbalius. Kituose komitetuose posėdžiai be svarbios pateisinamos priežasties nebuvo praleisti. 
Pagal komisijų pirmininkų pateiktą informaciją balandžio mėnesį Antikorupcijos komisijos viename įvykusiame posėdyje be svarbios pateisinamos priežasties nedalyvavo Seimo narys Bronius Bradauskas. Etikos ir procedūrų komisijoje įvyko 3 posėdžiai iš kurių 2 be svarbios pateisinamos priežasties praleido Seimo narys Viktoras Fiodorovas, o po 1 posėdį – Seimo nariai Petras Gražulis ir Valdas Skarbalius. Kitose komisijose posėdžiai be svarbios pateisinamos priežasties praleisti nebuvo. 

Vadovaudamiesi Lietuvos Respublikos Seimo statuto 11 straipsnio 6 dalies ir 15(1) straipsnio 1 dalies nuostatomis pranešame:

1. 2013 m. balandžio mėnesį Seimo narė Neringa Venckienė praleido daugiau kaip pusę (10 iš 10) Seimo posėdžių, kuriuose įvyko balsavimas dėl teisės aktų priėmimo.

2. 2013 m. balandžio mėnesį Seimo narė Neringa Venckienė be svarbios pateisinamos priežasties nedalyvavo 3 (iš 4) Seimo Teisės ir teisėtvarkos komiteto posėdžiuose.
3. 2013 m. balandžio mėnesį Seimo narys Viktoras Fiodorovas be svarbios pateisinamos priežasties nedalyvavo 2 (iš 3) Seimo Etikos ir procedūrų komisijos posėdžiuose.
4. 2013 m. balandžio mėnesį Seimo narys Bronius Bradauskas be svarbios pateisinamos priežasties nedalyvavo Seimo Antikorupcijos komisijos posėdyje.

